  Виталий Пронин Туннэ 8 часын ӵукна Иж город пумысен Дэри ёросысь Дӥньтэм гурт дорозь - со - 25-30 иськем - пыдын вамыштӥзы республикаысьтымы пӧртэм предприятиосын ужась егитъёслэсь кылдытэм 13 команда.Котькуд командаын 10 адями. Ваньзы - 30 ареслэсь егит муртъёс. Пӧлазы нылъёс но вань. Возь вылын шыд пӧзьтыса, гитара улсын кырӟаса гинэ пуконлэн пайдаез бадӟым ӧвӧл. Зэм, таиз одно ик луоз матысь куинь нунал ӵоже. Ужась егит калык гимн но кылдытыны выроз. 2004-тӥ арысен таӵе турпоходэ арлы быдэ потало ни, нош огъя кырӟанзы ӧвӧл на уго.Но Егитъёсын ужанъя министерство ялӥз: учкомы на, пе, макем чидасесь но куспазы тупаса улӥсесь туала пиналъёс. Ӵапак сое эскерон понна ик Дӥньтэме егитъёс пыдын вамыштӥзы. Тыбыр сьӧразы - секытэсь котомкаос, азьпалазы - олокыӵе но шуг-секытъёс: я сик пыртӥ потоно, я ву вамен вамыштоно. Куазь но шумпоттыны уг меды кадь: зор-кот усёз, тӧласькоз, шуо Гидрометеостанциын ужасьёс.Егитъёслы Дӥньтэме вуыны кулэ љыт 9 часозь. Соку ик фестивалез усьтон но кутскоз. Нош ӵуказеяз ог-огзылы мастер-классъёс возьматозы. Кылсярысь, кызьы улэп кылёно секыт югдурын, кызьы паськыт шур вамен гозы кузя потыны луоно, кызьы тазалыкез утёно.Со куспын министерствоысь специалистъёс эскерозы, макем ӟеч радъямын командаослэн палаткаосазы улон. Пӧзе-а сиёнзы, чылкыт-а котырзы. Тужгес устоосыз пусъемын луозы дуно кузьымъёсынЕлена Фёдорова. Теги: Дэри Егитъёс Иж  